UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Urmas Reinsalu: riigikaitses ei saa me endale lubada ambitsioonitust
#000003
Julgeolekuolukord nõuab sisulistele küsimustele ajakriitilisi vastuseid, mitte vabandusi nende edasilükkamiseks, kirjutab Urmas Reinsalu.
#000005
Täpselt nädal tagasi pööras kogu maailm pilgud Venemaale, kus ähvardas vallanduda kodusõda. Mitmete sõjakurjategijate vastasseisus tuvastas ühe leeri ninamees, et ta on teinud sõjaväe toetust hinnates valearvestuse ja keeras vaid päevase vallutusretke järel otsa ringi.
#000006
Mida järeldasid sellest Eesti riigijuhid?
#000007
Teisipäeval toimus riigikaitse nõukogu. Sealt paraku avalikkus adekvaatseid vastuseid ei saanud.
#000008
Tegelikult olid sõnumid hoopis murettekitavad. Peaminister Kaja Kallas nentis nõukogule järgnenud pressikonverentsil üllatavalt, et nädalavahetusel toimunud prognoosimatu relvastatud kaos meie tuumariigist agressori territooriumil ei kujutanud ohtu meile ega liitlastele.
#000009
Ma pole selle hinnanguga absoluutselt nõus. Polnud ju ka valitsuse esindajate kinnitusel toimuvast mingit eelhoiatust, me konstateerisime toimuvat võimupöörde katset – või kuidas iganes seda kvalifitseerida – reaalajas.
#000010
Ilmselt tulenevad hinnangute erinevusest ka erinevad järeldused.
#000011
Kõigepealt piiri väljaehitamisest. Siseminister Lauri Läänemets väidab, et enne 2025. aastat ei ole võimalik täiendava ressursiga piiri väljaehitamist kiirendada. See jutt ei vasta tõele. Mäletan selgesti, et Isamaa palvel arutati piiri väljaehitamist eelmisel suvel valitsuses. Täiemahuline sõda Ukrainas näitas selleks vältimatut vajadust.
#000012
Piiri kiiremaks väljaehitamiseks oli täiendav taotlus politsei- ja piirivalveametil minu mälu järgi 19,8 miljoni eurot, mis on riigi julgeoleku tagamiseks väike summa. Mulle üllatuseks siseminister eelarveläbirääkimistel selle eraldise eest ei seisnud.
#000013
Algset pikemat venimist põhjustasid projekteerimine ja hanked. Lisaraha eraldamisega tuleks ehitust kiirendada, seades füüsilise tõkke rajamise eesmärgi järgmisesse aastasse. Me pole kehvemad kui leedukad või poolakad, kes sellega hakkama saavad.
#000014
Kui ma selle ettepanekuga sel nädalal välja tulin, vastas Läänemets sotsiaalmeedias ohtrate vabandustega: meie piiriehitus on põhjalikum, kui mainitud riikides, ehitustööde käigus tuleb korrastada kohalikke teid ja viia piirilähedastesse taludesse kiire internet.
#000015
Möödunud aasta eraldamata raha küsimusest hiilis Läänemets muidugi paraku mööda.
#000017
Miinimum, millega siseminister tegelema peab, on meie turvalisust halvendavate sammude ümber pööramine. Ajutist piiritara on praeguseks ulatuslikult eemaldatud, mõistlik oleks see kuni püsiva tara rajamiseni uuesti paigutada.
#000018
Teine küsimus on kontroll piiripunktides ja riiklik käitumine Vene kodanike viisataotluste puhul. Peaminister ütles selle kohta, et räägitakse meie liitlasriikidega Euroopa Liidu ja NATO idapiiril, et sammud oleksid koordineeritud.
#000019
"Ka meil oleks põhjust astuda täiendavaid samme Vene kodanike riiki sisenemise tõkestamiseks."
#000020
Tegelikkus on aga see, et kui Isamaa valitsuses oleku ajal oli Eesti taoliste otsustega eestvedaja, siis nüüdseks oleme saanud sabassörkijaks. Läti on lõpetanud igasuguse Vene viisade väljastamise, Poola lõpetanud Valgevenest teatud Vene sõidukite riiki lubamise. Ka meil oleks põhjust astuda täiendavaid samme Vene kodanike riiki sisenemise tõkestamiseks.
#000021
Asi, millest avalikkus riigikaitse nõukogult ei kuulnud, on valitsuse soovimatus arvestada järgmise kümneaastase riigikaitse arengukava puhul kaitseväe juhataja nõuandega. Muu hulgas jäeti teiste võimete seas välja droonitõrje võime soetamine, mille hädavajalikkust on tõestanud Ukrainas toimuv. Miks? Ja miks üritas peaminister riigikogu ees väita, et tema on kõiki riigikaitsejuhtide soovitusi kuulda võtnud, kui meedia oli juba selle väite ümber lükanud?
#000022
Riigikaitses ei saa me endale lubada ambitsioonitust, sest vaenlane on (väljaehitamata) piiri taga ega maga. Eestil tuleks kiiremas korras teha täiendav moonahange, et meil oleks puuduvad reservid olemas. Seni tehtu ja ka planeeritav ei ole paraku kaugeltki piisav, seda teavad kõik neisse saladustesse pühendatud ja on avalikult viidanud ka kaitseväe juhataja Martin Herem.
#000023
Järgmine küsimus on meie elektrisüsteemi lahtiühendamine Vene süsteemist. Leedu on võtnud eesmärgiks 2024. aasta alguse, me kõneleme ikka veel 2025. aasta algusest ja Leedu ebaadekvaatsusest. Korra juba on peaminister oma hooletute sõnadega tekitanud inimeste tormijooksu generaatorite ostule. Kaua veel oodata?
#000024
Peaksime oma kehtivat hoiakut korrigeerima ning võtma selge eesmärgi nagu vaja piiri väljaehitamisel ja moona soetamisel: desünkroniseerimine tuleb ellu viia. Seda on meile tungivalt soovitanud ka Ameerika Ühendriigid.
#000025
Need on praegu kõige tõsisemad ja ajakriitilised julgeolekuküsimused, millele riigikaitse nõukogust mingeid vastuseid avalikkusele paraku ei antud. Kõnelesin neil teemadel kolmapäevasel kohtumisel avameelselt ka president Alar Karisega.
#000026
Küsisin peaministrilt esmaspäeval, milline on Venemaal aset leidnud mässukatse järel meie sõnastatud poliitika Euroopa ülemkogul. Peaminister kinnitas, et jätkuvalt Ukraina toetamine. See pole vale, kuid arvan, et toimunu valguses peab meie sõnum olema ka surve tugevdamine Venemaale. Selles võitluses peame kasutama ära iga eeldatavat mõranemist vastase ühtsuses. Sellest kõnelen neljapäeval ülemkogu eelsel kohtumisel ka Euroopa Rahvapartei juhtidega.
#000027
Euroopa Ülemkogu keskendub rändele ja Ukrainale
#000031
Reinsalu sõnul saab piiri järgmise aasta jooksul välja ehitada
#000033
Ilmar Raag: meil on vaja piiririigi doktriini
#000034
Teadur: Prigožinil õnnestus Putini trooni kõigutada
#000035
Karis hoiatas valitsust usaldushääletuse kuritarvitamise eest
#000036
Meelis Oidsalu: miks Prigožin loobus?
#000040
Mihkelson: maailmale näidati, et Putini võim pole raudne
#000041
Riho Ühtegi: meie julgeolekuolukord on nüüd turvalisem kui eales varem
#000043
Alar Karis: ühtekuuluvustunne on meie esimene kaitseliin
#000044
Eesti ostab viie riigi ühishankes Mistraleid
#000046
Heremi kaitseväe tugevdamise soovidest jäid välja tankipataljon ja jälgimisvõimed
#000047
Balti riigid kiirendavad lahkumist Vene elektrivõrgust
#000048
Leedu edukas eralduskatse Eesti plaane ei muuda
#000049
Peeter Espak: pärdik ei saa mujal kuulsaks kui tsirkuses
#000050
Aimar Ventsel: vene pealiku ämber
#000052
Kaarel Tarand: külmasurm ei kohuta
#000055
Anier lõi neljandas liigamängus neljanda värava
#000058
Poola opositsioon süüdistab valitsust hindadega manipuleerimises
#000059
Türgi ründas terrorirünnaku järel kurdide positsioone Iraagi põhjaosas
#000061
Tallinn asub linnaliikluses vesinikubussi katsetama
#000063
Otse kell 12.30: Nobeli meditsiinipreemia väljakuulutamine
#000065
TalTechi naiskond alustas Balti liiga hooaega kindla võiduga
#000067
Soomer on Saksamaal populaarne: läheme oma väikese smurfiga rahvale peale
#000069
Paltser: viimastele rallidele mõeldes oli üllatus, et tehnika vastu pidas
#000071
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000072
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000073